open-index/open-wikipedia-markdown huggingface dataset:
Patellu

U **patellu** (o Pateddu) (*[[Daphne gnidium]]*) hè un arburettu chì face parte di a famiglia di e Thymelaeaceae. 

## Discrizzione
Carattarizata da i rami assai eretti (circa un metru è mezu d'altezza), da un fugliame densu è da picculi fiori bianchi u patellu hè una pianta chì cresce soprattuttu in a machja meditarrania. Hè alta sin'à dui metri. Hè abbastanza cumuna in e rigione di u Mediterraniu. U fiore di u patellu hè biancu. Face dinù i granelli rossi.

Hè nota par u forte cuntinutu di vilenu in i so baghi è per a sustanza urticante prisente in e radiche.

## Ripartizioni

U patellu hè uriginariu di u bacinu mediterraniu. Omu u trova par u più in e rigione custiere è a machja. Hè prisente in parechji paesi, in particulare in iSpagna, in Francia, in Italia, in Grecia è in Tunisia. 
### In Corsica
U patellu hè cumunu in Corsica. 

## Biulugia

*Daphne gnidium* hè una pianta adatta à i climi mediterranii. Priferisce e terre belle assiccate è assuliate. Stu arbustu resiste bè à a sicchina è pò sopravvive in cundizione aride. Si riproduce per u più in dispersione di i so granelli da l'acelli è i mammiferi. 

## Tassunumia

*Daphne gnidium* hè u nome scentificu accittatu di 'ssa spezia. Hè ancu cunnisciutu sottu à i sinonimi siguenti : Daphne laureola var. gnidium, Daphne laureola subsp. gnidium è Daphne laureola var. minor. 

## Cunsirvazione

*Daphne gnidium* hè una spezia chì ùn prisenta micca priaccupazione maghjore in termine di cunsirvazione. Hè abbastanza sparta in a so aria di ripartizione naturale è ùn hè micca cunsiderata com'è minacciata. Eppuri, a distruzzione di u so ambiente naturale è l'intruduzione di spezie esotiche ponu ripprisintà minacce putinziale per 'ssa pianta. Hè dunque impurtante di prisirvà l'ecusistemi ind'ella si trova cù u fine di garantisce a so sopravvivenza à longu andà. 

## Usi
A radica di u patellu hè tossica è era usata in i tempi per a pesca in fiume: a radica era pistata è u vilenu era lampatu in i fiumicelli o i pozzi per piscà e trutte. U patellu era ancu adupratu per avvilinà i topi è i volpi. Per tumbà i topi, si facia prima una tisana incù a radica di u patellu. S'aghjustava dopu una manata di farina castagnina è i topi chì manghjavanu quella farina muriani. E fronde di u patellu eranu usate dinù per alluntanà e mosche è disinfittà.

## Lessicolugia
U patellu hè ancu chjamatu u luppatellu.

## Note


## Referenze
* [Conrad, Marcella,  I corsi è e piante salvatiche, avà è innanzi, [1981], Adecec]
* Gamisans, Jacques (1996), A flora endemica di Corsica, Edisud (in francese)
* U Scoddu, n° 24, Luddu 2007

## Da vede dinù
* l'arburetti di Corsica
* u patellu neru

## Altri prugetti
*  ''Daphne gnidium''  annantu à Wikimedia Commons.
Erba pughjola

L' **erba pughola** (*Globularia alypum*) hè una spezia di pianta chì face parte di a famiglia di e Plantaginaceae.

## Descrizzione

L'erba pughjola hè una pianta vivace appartinendu à a famiglia di e Plantaginaceae. Si caratterizeghja da u so portu cispugliosu è cumpattu, aghjunghjendu di regula un'altezza da 30 à 60 centimi. E so casce persistente sò dure, strette è lungarine, d'un verde scuru lampante. I fiori di *Globularia alypum* sò chjuchi, di culore turchinu à viulettu, ragruppati in infiuriscenze globulose caratteristiche. 'Ssa pianta sgaghja un odore aggradevule quandu omu a ciccia.

## Ripartizione

*Globularia alypum* hè originaria di u circondu mediterraniu, induv'ella cresce per u più in e rigione custiere è e culline. Omu a trova in particulare in Spagna, in Francia, in Italia, in Grecia è in Tunisia. Si hè ancu naturalizata in certe rigione d'America suprana è d'Australia. 

*Globularia alypum* hè prisente in Corsica.

## Biolugia

*Globularia alypum* hè una pianta adatta à i climi mediterranii, caratterizati da istati caldi è secchi. Hè capace à resiste à i periodi prulungati di sicchina grazia à e so foglie dure chì riducenu a perdita d'acqua in evapurazione. 'Ssa pianta priferisce e terre belle assiccate è assuliate, ma pò ancu tullerà appena d'ombra. 

A fiuritura di *Globularia alypum* hà locu di veranu è d'istate, attirendu numerosi insetti inamacatori tali l'ape è e farfalle. I frutti chì si formanu dopu à l'impullinazione sò piccule capsule cuntinendu i granelli. 

## Tassonumia

*Globularia alypum* hè u nome scentificu accittatu di 'ssa spezia. Hè stata discritta per a prima volta da u botanistu svedese Carl Linnaeus in 1753 in a so opera Species Plantarum. Esiste ancu sinonimi per 'ssa pianta, tali Globularia vulgaris Lam., Globularia linifolia L. 

## Cunsirvazione

*Globularia alypum* ùn hè micca cunsiderata cum'è una spezia minacciata. Hè largamente sparta in a so area di ripartizione naturale è hè à spessu cultivata cum'è pianta ornamentale in i giardini mediterranii. Eppuru, certe pupulazione ponu esse affittate da a distruzzione di u so ambiente duvuta à l'urbanisazione è à l'agricultura intensiva. Hè dunque impurtante di vighjà à a prisirvazione di 'ssi ambienti naturali per assicurà a sopravvivenza à longu andà di *Globularia alypum*. 

## Riferimenti
* Jeanmonod D. & Gamisans J. (2013) *Flora Corsica* (2 ed), Edisud.
* [Conrad, Marcella,  I corsi è e piante salvatiche, avà è innanzi, [1981], Adecec]
* Gamisans, Jacques (1996), A flora endemica di Corsica - La flore endémique de Corse, Edisud (in francese)

## Note


## Altri prugetti
*  ''Globularia alypum''  annantu à Wikimedia Commons.
Lattaghjolu

Issu articulu cuncerna u lattaghjolu: u fiore.
Ma u lattaghjolu si pò referisce dinù à:
* u lattaghjolu: u fungu.

----

U **lattaghjolu** (*[[Sonchus oleraceus]]*) hè un fiore chì face parte di a famiglia di l' Asteraceae. Hè altu da 30 à 80 cm. Fiurisce da nuvembre à maghju. U fiore di u lattaghjolu hè giallu. U nome corsu vene da u fattu chì quandu si tronca u picciolu di u lattaghjolu, esce un speziu di latte. U lattaghjolu hè appreziatu da e vacche è i porchi.

## In Corsica
U lattaghjolu hè cumunu in Corsica.

## Da vede dinù
* i fiori di Corsica
* u lattaghjolu: u fungu.
*Arba scagliola
*Artichjoccu
*Balculu
*Cioglu
*Lattaredda
*Maredda
*Muchju
*Muchju biancu
*Muchju rossu
*Pecita
*Pecitella
*Pulicaria odora

## Referenze
* [ Conrad, Marcella, I corsi è e piante salvatiche, avà è innanzi, [1981], Adecec]
* Gamisans, Jacques (1996), A flora endemica di Corsica - La flore endémique de Corse, Edisud (in francese)
Lattaghjolu (funzu)

Issu articulu cuncerna u lattaghjolu: u fungu.
Ma u lattaghjolu si pò referisce dinù à:
* u lattaghjolu: u fiore.

----

U **Lattaghjolu** (*[[Lactarius deliciosus]]*) hè un tipu di funzu chì face parte di a famiglia di e Russulaceae. 

## In Corsica
U lattaghjolu hè cumunu in Corsica. 

## Referenze
* [''I funghi di Corsica'', Ghjuvacchinu Bruzi, 2001, [Adecec]]

## Ligami
* A flora - i funghi 

## Da vede dinù
* funghi di Corsica
* u lattaghjolu: u fiore
Ochjigrisgiu

L'ochjigrisgiu (*Oenanthe crocata*) hè una spezia di pianta chì face parte di a famiglia di l'Apiaceae.

## Descrizzione

L'ochjigrisgiu hè una pianta erbacea vivace appartinendu à a famiglia di l'Apiaceae. Si distingue da i so fiori gialli vivi è u so frundame finamente frastagliatu. 'Ssa spezia pò aghjunghje un'altezza da 60 à 120 centimi. 

## Ripartizione

L'ochjigrisgiu hè originariu d'Europa, induv'ellu hè prisente in numerosi paesi tali a Francia, a Spagna, l'Italia è u Regnu Unitu. Omu a trova ancu in Africa suprana è in Asia occidentale. 'Ssa pianta priferisce l'ambienti umiti, tali e sponde di e vadine, i paduli è e pratuline inundevule. 

*Oenanthe crocata* hè prisente in Corsica.

## Biolugia

L'ochjigrisgiu hè una pianta vivace chì fiurisce da ghjunghju à sittembre. I so fiori gialli sò ragruppati in cuccule è attiranu numerosi insetti inamacatori, tali l'ape è e farfalle. I frutti di 'ssa pianta sò picculi baghi neri tossichi per l'esseri umani è l'animali. E casce di *Oenanthe crocata* sò ancu tossiche è ponu pruvucà irritazione di a pelle. 

## Tassonumia

*Oenanthe crocata* hè u nome scentificu accittatu per 'ssa spezia. Certi sinonimi scentifiche inchjudenu nanthe crocata subsp. crocata è nanthe crocata subsp. longifolia. 

## Cunsirvazione

L'ochjigrisgiu hè cunsideratu cum'è una spezia di cuncernu per causa di a distruzzione di u so ambiente naturale è di l'inguinamentu di e zone umite. A cunvirsione di e terre per l'agricultura intensiva è l'urbanisazione anu ancu cuntribuitu à a diminuzione di a so pupulazione. E misure di cunsirvazione sò necessarie per pruteghje 'ssa pianta è prisirvà a so biodiversità. 

## Riferimenti
* Jeanmonod D. & Gamisans J. (2013) *Flora Corsica* (2 ed), Edisud.
* [Conrad, Marcella, I corsi è e piante salvatiche, avà è innanzi, [1981], Adecec]

## Note


## Altri prugetti
*  ''Oenanthe crocata''  annantu à Wikimedia Commons.
Vischju

U **Vischju** (*[[Viscum album]]*) hè un arburettu chì face parte di a famiglia di e Viscaceae. U vischju si trova in mori lochi: l'Africa di u Nordu, l'Europa, l'Asia minore, l'Estremu Oriente, l'Indochina. In Europa, hè una pianta tradiziunale di e feste di Natale è di Capudannu. I frutti di u vischju sò picculi baghi bianchi incù un diamitru da ottu à dece mm. I fiori sò gialli. U vischju botta annantu à l'arburi cum'è a leccia, u quarciu o u pinu.

## In Corsica
U vischju hè cumunu in Corsica. Hè ancu chjamatu u viscu, u suprafrasca in u sartinesu o a biondulella.

## Galleria d'imagini

Image:Viscum-album på Pinus.JPG|U vischju annantu à un pinu


## Da vede dinù
* l'arburetti di Corsica

## Referenze
* [ Conrad, Marcella,  I corsi è e piante salvatiche, avà è innanzi, [1981], Adecec]
* Gamisans, Jacques (1996), A flora endemica di Corsica - La flore endémique de Corse, Edisud (in francese)
Erba fratesca

L' **Erba fratesca** (o arba fratesca) (*[[Portulaca oleracea]]*) hè una pianta chì face parte di a famiglia di e Plantaginaceae. U fiore di l'erba fratesca hè giallu. Fiurisce da ghjugnu à nuvembre. A pianta hè ermafrodita.

## Descrizzione
D'istate, i fiurarelli gialle fiuriscenu, chì ùn s'aprenu ch'è quandu u sole lucicheghja è si chjudenu dopu a notte, suvitate da numerosi granelli. Hà e casce è i piccioli carnuti, cusì carnate ch'è elle si assumiglianu à una pianta grassa. I fiori sò ricercate da l'ape, chì racoglienu una bona quantità di nettare è d'amacu. L'erba fratesca hè una pianta erbacea annuale, racolta perchè ella hè manghjareccia è cuntene assai omega-3 è vitamine A è C.

## Origine è diffusione
Prubabilmente d'origine asiatica, in medicina egizziana, era imprudata cum'è erba medicinale, chì ella era cultivata mentre u Medievu in i paesi arabi è u bacinu mediterraniu, soprattuttu in iSpagna. In Arabia saudita, Emirati arabi è Yemen, parechje varietà biulogiche di erba fratesca di a sottuspezia sativa sò cultivate. In l'Emirati arabi uniti, a varietà cultivata hè dispunibile in numerosi magazeni di ligumi per esse usata in insalata. In e rigione di u sudu di l'Italia, l'erba fratesca, racolta in i giardini à u statu selvaticu, era vinduta da i tragulini in l'anni 1950-1960.

U nome d*'erba fratesca* vene da u fattu chì i frati cappuccini passavanu di casa in casa per rimetta la à la ghjente, in cambiu di un offerta.

## Gastrunumia
Racolta à u statu spuntaneu o calchì volta cultivata, fù cunsumata da tempi rimoti com'è erba arumatica in i rughjoni meditirranei. E foglie crude (è e rame), carnose è da u sapore acidulu, si cunsumeghjanu in insalate, à e quale cunfiriscenu un supiriore murdente; sò imprudate per priparà minestre sapurite è rinfriscante è si ponu cunsirvà sottu acetu. Entrinu ancu com'è ingridienti di frittate è ripieni.

## In Corsica
L'erba fratesca hè cumuna in Corsica. Si trova à spessu in ortu.

## Note


## Da vede dinù
* i fiori di Corsica

## Referenze
* [ Conrad, Marcella, I corsi è e piante salvatiche, avà è innanzi, [1981], Adecec]
* Gamisans, Jacques (1996), A flora endemica di Corsica - La flore endémique de Corse, Edisud (in francese)
Costa cavaddu

A **costa cavaddu** (*Lathyrus venetus*) hè una spezia di pianta chì faci parti di a famiglia di i Fabaceae.

## Discrizzioni
A costa cavaddu hè una spezia di pianta arbacea appartinendu à a famiglia di i Fabaceae. Si caratterizeghja da i piccioli fini è rampicanti, pudendu aghjunghja insin'à 50 centimi di lunghezza. I so fogli sò cumposti da fuglioli uvali è dintati, d'un verdi vivu. I fiora di *Lathyrus venetus* sò di culori rusulinu vivu, incù pitali appena incurvati. Sò ragruppati in gaspi terminali, furmendu magnifichi infiuriscenzi. 

## Ripartizioni
A costa cavaddu hè urighjinaria di i righjoni mediterranii, in particulari da u sudu di l'Auropa è di l'Africa subrana. A parsona pò truvà lu in ambienti varii tali i pratulini, l'arici di furesti è i zoni pitricosi. 'Ssa spezia hà ancu statu intradutta in certi righjoni d'America subrana. 

A costa cavaddu hè prisenti in Corsica.

## Biulugia

A costa cavaddu hè una pianta vivaci chì fiurisci par u più di branu è d'istatina. Si ripraduci par via di graneddi, chì sò spargugliati da u ventu o l'animali. 'Ssa spezia hà una crescita rapita è pò furmà di vasti culonii in cundizioni favurevuli. Hè ancu capaci à adattà si à diffarenti tipi di terri, bench'è edda prifirisci i terri beddi assiccati è ricchi di materia urganica. 

## Tassunumia

*Lathyrus venetus* hè u nomu scentificu accittatu par 'ssa spezia. Hè ancu cunnisciutu sottu à u sinonimu Lathyrus tingitanus. 'Ssa pianta apparteni à u genaru Lathyrus, chì cumprendi numarosi altri spezii di liguminosi.

## Cunsirvazioni
A costa cavaddu hè cunsidaratu com'è una spezia à priaccupazioni minori in termini di cunsirvazioni. Bench'edda possi essa minacciata in certi righjoni par via di a distruzzioni di u so ambienti naturali, hè dinò largamenti sparta è a so pupulazioni hè stabuli. Eppuri, hè impurtanti di surviglià l'impattu di l'attività umani annantu à 'ssa pianta è di piglià misuri di cunsirvazioni apprupriati pà prisirvà a so diversità genetica è u so ecusistema. 

## Rifarimenti
* Jeanmonod D. & Gamisans J. (2013) *Flora Corsica* (2 ed), Edisud.

## Noti


## Altri prugetti
*  ''Lathyrus venetus'' annantu à Wikimedia Commons.
Balculu

U **Balculu** (*[[Chrysanthemum segetum]]*) hè un fiori chì faci partita di a famiglia di l' Asteraceae. Hè urighjinariu d'Auropa è di i rigioni di u Mediterraniu. U fiori di u balculu hè giaddu giaddu.

## In Corsica
U balculu hè cumunu in Corsica.

## Citazioni
Accadi chì u balculu fussi citatu in a litteratura corsa. Par esempiu:
* in I disgraziati  di Lisandru Marcellesi: *È po Cicchinu, giaddu com’è un balculu, principaia à venasi menu. U duttori l’avia visitatu calchì volta.*

## Da veda dinò
* i fiori di Corsica
* Arba scagliola
* Artichjoccu
* Cioglu
* Lattaghjolu
* Lattaredda
* Maredda
* Muchju
* Muchju biancu
* Muchju rossu
* Pecita
* Pecitella
* Pulicaria odora

## Rifarenzi
* [Conrad, Marcella, I corsi è e piante salvatiche, avà è innanzi, [1981], Adecec]
* Gamisans, Jacques (1996), A flora endemica di Corsica - La flore endémique de Corse, Edisud (in francese)
* A machja corsa
Raza

A **Raza** (*[[Smilax aspera]]*) hè una pianta chì face parte di a famiglia di e Smilacaceae. 

## Descrizzione
A raza hè longa sin'à 2 metri. Fiurisce d'aostu à uttrove. I frutti sò bagarelli rossi, cuncolti in gaspi, chì maturanu di vaghjimu. Cuntenenu granelli tamantinelli è tondi. Lazzi è pocu appitittevuli per l'omu, custituiscenu una fonte di nutrimentu per numerose spezie d'acelli. Sò maturi da nuvembre à dicembre. E casce à forma di core anu lati zimbrunuti, è a narbatura cintrale di a faccia infiriore hè anch'ella zimbrunuta. I fiori assai prufumati sò chjuchi, giallicci o virdicci, discreti è riuniti in picculi cucculi.

A radica di a raza cuntene numerosi principi attivi frà i quali si pò mintuvà: a smilacina, a salsasapunina, l'acidu salsasapinicu.

## Ripartizione
A raza hè diffusa in u Messicu, in l'isule Canarie, in Africa centrale, in Asia centrale è in e regione di l'area mediterranea. Si scontra da u livellu di u mare sin'à 1200 metri.

### In Corsica
A raza hè assai cumuna in Corsica. Si trova à spessu in a machja è in e fureste.

## Lessicu
A raza hè ancu chjamata u razu (u razzu in u sartinese) o ancu a tìrria.

## Referenze
* [ Conrad, Marcella, I corsi è e piante salvatiche, avà è innanzi, [1981], Adecec]
* Gamisans, Jacques (1996), A flora endemica di Corsica - La flore endémique de Corse, Edisud (in francese)
Monte Pianu Maiò

U **Monte Pianu Maiò** hè un monte di Corsica.

## Geugrafia

* **Altitudine :** 1 581 metri
* **Massicciu :** Boziu
* **Pusizione geugrafica :** 42° 20′ 32″ Nordu, 9° 15′ 17″ Este
* **Cumune :** Rusiu è Santa Lucia di Mercuriu
* **Rifugi vicini :** alcunu

## Girandulate

## In a cultura corsa

## Riferimenti

## Da vede dinò
*Listinu di i Monti di Corsica

## Ligami
Pruvincia di Sassari

A **pruvincia di Sassari** hè una di l'ottu pruvincii di Sardegna.

## Giugrafia

A cità di Sassari, capitala di 'ssa pruvincia, hè d'urighjini nuragica. Hè a più cità impurtanti situata in a parti nordupunenti di l'isula. Cumprendi à u nordu a pianura di a Nurra, u prumuntoriu di Stintino è l'isula di l'Asinara chì chjudini u golfu d'Asinara. À u sudu, si pò rimarcà una vasta vigata di muntagni è l'altupiani d'urighjini vulcanica di u Logudoru.

## Turismu

In cità, parichji munimenti sò degni d'attinzioni : a cattidrali di stili goticu è baroccu spagnolu, a ghjesia Santa Catalina, gotica incù influenzi di a Rinascita. U centru di a cità hè a vasta Piazza d'Italia induva l'abitanti si scontrani par a so tradiziunali spassiata. Da quà, a parsona pò falà longu à u famosu Corsu Vittorio Emmanuele, à traversu à i picculi carrughji di a vechja cità.

Oltri Sassari, si trova à Algheru, anziana cità catalana, attualmenti grandi centru turisticu chì ni ci voli à ramintà l'attività di pesca è l'attività agricula di i so circonda fertili.

Più à livanti, sempri in bordu di mari, si drizza Castelsardu chì a so vechja cità medievali hè bedda cunsirvata.

## Amministrazioni
U 9 maghju di u 2005, 25 cumuni di a pruvincia di Sassari ni sò stati staccati, dopu à l'alizzioni pruvinciali, par custituiscia l'escinziali di a pruvincia d'Olbia è Tempiu di pocu criata in a rigioni storica di a Gaddura.

## Cumuni
I cumuni di a Pruvincia di Sassari son:

;A
·Algheru · Anela · Ardara ·
;B 
· Banari · Benetutti · Bessude · Bonnànaru · Bono · Bonorva · Borutta · Bottidda · Bultei · Bulzi · Burgos ·
;C 
· Cargeghe · Castelsardo · Cheremule · Chjaramonti · Codrongianos · Cossuine · 
;E
· Erula · Esporlatu · 
;F
· Florinas · 
;G
· Ghjave · 
;I
· Illorai · Ittireddu · Ittiri · 
;L
· Laerru · 
;M
· Mara · Martis · Monteleone Rocca Doria · 
;N
·Mores · Muros · Nughedu San Nicolò · Nule · Nulvi · 
;O
· Olmedo · Osilo · Ossi · Ozieri · 
;P
· Padria · Pattada · Perfugas · Ploaghe · Porto Torres · Pozzomaggiore · Putifigari · 
;R
· Romana (cumune) · 
;S
Santa Maria Coghinas · **[[Sassari]]** · Sedini · Semestene · Sennori · Siligo · Sorso · Stintino · 
;T
· Tergu · Thiesi · Tissi · Torralba · Tula · 
;U
· Uri · Usini · 
;V
· Valledoria · Viddalba · Villanova Monteleone ·

## Noti
Fauglia

**Fauglia** hè una cumuna taliana di a pruvincia di Pisa.

## Paisoli
Acciaiolo, Luciana, I Poggetti, Poggio Pallone, Santo Regolo, Vallicelle, Valtriano.

## Cumune in cunfina
Collesalvetti (LI), Crespina, Lorenzana, Orciano Pisano.
Cachoeira do Sul

**Cachoeira do Sul** hè un cumune situatu in u statu brasilianu di u Rio Grande di u Sudu. Teni 85.600 abitanti.

## Da vede dinò
*Arara
*Belo Horizonte
*Brasilia
*Campinas
*Paulínia
*Catalão
*Curitiba
*Fortaleza
*Manaus
*Porto Alegre
*Porto Velho
*Rio Branco
*Rio de Janeiro
*Santos
*São José do Rio Preto
*Osasco (São Paulo)
*São Paulo
*Taubaté
Lucerna

A **Lucerna** (*[[Epinephelus marginatus]]*) hè un pesciu di mare chì face parte di a famiglia di i Serranidae. 

## Descrizzione
A lucerna hè un pesciu di grande taglia chì pò aghjunghje insin'à 1,5 m di longu è pisà insin'à 100 kg. Si distingue per via di u so culore brunu scuru incù machje più chjare annantu à u spinu è i fianchi.
A lucerna pò campà sin'à 50 anni. Diventa masciu versu l'età da 9 à 12 anni. A lucerna si nutrisce di molluschi, di crustacei è d'altri pesci.

## Biolugia
A lucerna hè un predatore opportunistu chì si nutrisce per u più di pesci, di crustacei è di cefalopodi. Hè capace à cambià di culore per camuffà si in u so ambiente è surprende e so prede. A so lungevità pò aghjunghje 50 anni, ciò chì ne face una di e spezie di pesci e più longhi à campà. 

## Ripartizione
A lucerna hè prisente in acque marine di l'acque di u mare Terraniu è di u mare Atlanticu orientale, di a costa punente di l'Africa di l'isule Canarie. Omu u trova di regula in e zone rucciose è i scogli corallini, induv'ellu si piatta in i caravoni per caccighjà e so prede. 

A lucerna hà risicatu à sparisce da e coste di u nordu di u mare Mediterraniu, chì hè stata vittima di i fattu ch'ella hè una prede faciule per a caccia sottumarina. A lucerna diventa magaru più cumuna dipoi parechji anni, per via di a prutezzione incausata da l'interdizzione di a caccia sottumarina di a lucerna.

### In Corsica
A lucerna hè prisente in acque marine di Corsica.. Hè ancu chjamata a cernia. Esistenu dinù in Corsica quattru altri spezie di lucerna:
* epinephelus costae
* epinephelus caninus
* polyprion americanus
* mycteroperca rubra

## Tassonumia
*Epinephelus marginatus* hè dinù cunnisciutu sottu à u nome di Serranus marginatus.

## Cunsirvazione
Epinephelus marginatus hè una spezia minacciata per causa di a pesca eccessiva è di a distruzzione di u so ambiente naturale. E misure di cunsirvazione sò messe in ballu per pruteghje 'ssa spezia, in particulare cuntingenti di pesca è zone marine prutette. Hè impurtante di sinsibilizà u publicu à l'impurtanza di prisirvà Epinephelus marginatus per mantene l'equilibriu di l'ecusistemi marini.

A caccia sottumarina di a lucerna in Corsica hè interdita da l'arristatu di u 13 decembre 2004, sin'à 2012. A prutezzione cuncerna cinqui spezie: epinephelus marginatus, epinephelus costae, epinephelus caninus, polyprion americanus è mycteroperca rubra.

## Referenze
* Miniconi R., Molinier R., Nouhen D., Pimort M.-J. (1980) *Pesci di Corsica è di u Mediterraniu*, Parcu Naturale Regiunale di Corsica (in francese)
* Rughjeru Miniconi, Parlata aghjaccina cittatina è paisana, Ed. A Barcella, 2017.

## Ligami
* [Vucabulariu aiaccinu di a pesca, [Matina latina]]
* I pesci di mare, Uffiziu di l'Ambiente di a Corsica 

## Note


## Altri prugetti
*  ''Epinephelus marginatus'' annantu à Wikimedia Commons.
Anassimandru

**Anassimandru di Miletu** (in grecu anticu *Ἀναξίμανδρος* (610 AC – versu 546 AC) hè un filosofu grecu presocraticu. Hà succidutu à Tales com'è maestru di a scola milesiana, è hè avutu Anassimenu è Pitagoru frà i so allevi.

Anassimandru hè cunsidaratu com'è u prima filosofu à avè nutatu i so travagli par iscrittu. Solu un frammentu hè statu cunsirvatu, ma cuncerna a filusufia, l'astronomia, a fisica, a giumitria è ancu a giugrafia.

U crateriu lunariu Anassimandru fù numinatu in l'anori di u filosofu.

## Biugrafia
Anassimandru era u figliolu di Praxiadès. Hè natu in Miletu duranti a terza annata di a 42esima ulimpiata (610 AC). Sionti Apollodoru d'Atene, t'avia sissanta quattri anni in a siconda annata di a 58esima ulimpiata (547-546 AC) è morsi pocu dopu.

In i so *Discorsi*, Temistiu mintuveghja chì Anassimandru saria statu « u prima di i Grechi cunnisciuti à publicà un opara scritta annantu à a natura ». I so documenti sariani dunqua stati frà i primi scritti grechi publicati in prosa. À l'ebbica di Platone, a so filusufia era stata sminticata, è i frammenti chì ci fermani avali si trovani ind'è Aristotele o Tiufrastu.

In i *Viti, duttrini è sintenzi di i filosofi illustri* di Diogene Laërce, hè mintuvatu un fattu ridiculu chì cuncerna Anassimandru : avendu amparatu chì i ziteddi u biffavani quand'eddu cantava, avaria rispostu tandu chì li ci vulia à amparà à cantà megliu par i ziteddi.

### Cusmulugia

Anassimandru fù u prima à cuncipiscia un mudeddu miccanicu di l'universu. 

À l’urighjina, dopu a siparazioni di u caldu è di u fretu, una sfera di focu s'hè furmata chì hà inturniatu a Terra com'è a scorza d'un arburu. Issa sfera di focu s'hè sdrisgiuta dopu par furmà u restu di l'universu. Di listessa taglia ch'è a Terra, u Soli era dunqua u focu chì si vidia à traversu un tafonu annantu à a rota a più luntana è una eclizza currispundia à a sarratura d'issu tafonu.

### Prividimentu d’un terramutu
In a so opara filusofica *De a divinazioni* (I, 50, 112), Ciciaronu conta chì Anassimandru avaria cunsigliatu à l'abitanti di Lacedemona d’abandunà a so cità è i so casi par passà a nuttata in campagna incù i so armi, parchì un terramutu si priparava. A cità s’hè sfundata dopu da veru.

## Liami esterni
* ''Internet Encyclopedia of Philosophy'' — Anassimandru (in inglesu)
* Bibliugrafia d'Anassimandru (in inglesu)
Panterina

A **Panterina** (o Pantirina) (*[[Amanita pantherina]]*) hè un tipu di fungu chì face parte di a famiglia di l' Amanitaceae. Hè un fungu moltu cumunu, ma tossicu è vilenosu, chì pò ancu pruvucà a morte. U pede hè longu sin'à 10-12 cm. U culore hè brunu. A panterina hà un anellu più o menu ampiu, biancu, piuttostu bassu. Crece da l'estate à l'auturnu.

## In Corsica
A panterina hè cumuna in Corsica.

## Ligami
* [I funghi, Ghjurnata di a Lingua Corsa 2001, [Adecec]]
* A flora - i funghi 

## Da vede dinù
* funghi di Corsica
Mammiferi di Corsica

### Soricidae
* Crocidura suaveolens: u topuragnu
* Suncus etruscus

### Myoxidae

* Glis glis: a ghjira

### Mustelidae
* Martes martes
* Mustela nivalis: a bellula

### Muridae

* Eliomys quercinus: u topu mascaratu
* Apodemus sylvaticus: u topu campagnolu
* Rattus rattus
* Rattus norvegicus: a pontica
* Mus musculus: u tuparellu

* Lepus capensis: a levra
* Oryctolagus cuniculus: u cunigliulu

* Sus scrofa: u cignale

### Emydidae

* Emys orbicularis: a ranella

### Testudinidae
* Testudo hermanni 

### Lacertidae

* Algyroides fitzingeri
* Archaeolacerta bedriagae: l'acertulone
* Podarcis sicula
* Podarcis tiliguerta

### Vespertilionidae
* Myotis myotis
* Myotis emarginatus
* Myotis capaccinii

### Rhinolophidae
* Rhinolophus ferrum-equinum
* Miniopterus schreibersi
* Rhinolophus hipposideros
* Rhinolophus euryale	 

### Erinaceidae

* Erinaceus europaeus: u ricciu

### Bovidae
* Ovis gmelini musimon: a muvra
* Cervus elaphus corsicanus: u cervu

### Felidae
* Felis silvestris: u ghjattuvolpe

### Delphinidae

* Stenella coeruleoalba
* Delphinus delphis: u delfinu
* Tursiops truncatus
* Grampus griseus
* Globicephala melas

### Physeteridae
* Physeter catodon

### Ziphiidae
* Ziphius cavirostris

### Balenopteridae
* Balaenoptera physalus
* Balaenoptera acutorostrata

## Referenze
* [ Franceschi, Paulu, A fauna di vertebrati di Corsica (in francesu), 1984, [Adecec]]
* Parcu Naturale di Corsica, I mammiferi di Corsica, 1987
Kolonka

**Kolonka** hè una cumuna di a Pulonia. Da 1945 à 1975 hà appartinutu à u  voivudatu di Kielce, eppo hè passata sottu u voivudatu di Radom fin'à 1998.

## Gallaria

Image:SSiczek.jpg|Stanisław Siczek
Image:Kolonka.JPG|Cappella in a furesta di Kolonka


Image:Pomnik w Kolonce.JPG|Tomba 1939-1945 in a furesta di Kolonka
Image:Kolonka stadion.jpg|Stadu in Kolonka
Paoli di Tagliu

**Antone Battisti Paoli** (1851-1931), dettu **Paoli di Tagliu** hè natu in u paese di Tagliu, in a cumuna di Tagliu è Isulacciu, in u 1851. Hè cunnisciutu sopratuttu cum'è l'autore di u Lamentu di u castagnu, una canzona chì hè stata publicata in A Tramuntana in u 1905 è in A Muvra in u 1926. Issa canzone hè diventata dopu una canzone classica di u cantu corsu. Paoli di Tagliu hà collaboratu à parechji ghjurnali è rivisti litterarie, frà e quale si pò mintuvà: L'Altagna, Le Petit Bastiais, L'Annu Corsu, A Muvra, A Tramuntana è La nouvelle Corse .

## Bibliografia
* *Risa è Pianti*, Aiacciu, 1926:
:* E calze in seta
:* Lamentu di u castagnu
* *Nozze è Doli*, Cervioni, 1990

## Referenze
* Serpentini, Antone Lurenzu (dir.), *Dizziunariu storicu di a Corsica*, Albiana, 2006 (in francese)
* Talamoni, Ghjuvan Guidu, Paoli Anton Battista (Paoli di Tagliu 1858-1931) : A « literatura di l’abandonu » , A Nazione, 4, maghju 2007
Tola di u Turmentu

A **Tola di u Turmentu** hè una stazzona di Corsica. Hè situata annatu à a cumuna di Sarra di Farru. Si trova à 750 metri da a stantara di u Paladinu.

## Rifarenzi
* Lucetta Poncin, *Vida di u Taravu*, Alanu Piazzola, 2004 (in francesu)

## Liami
* A tola di u Turmentu (in francesu)
Muchju biancu

U **Muchju biancu** (*[[Cistus monspeliensis]]*) hè una spezia di pianta chì face parte di a famiglia di e Cistaceae. 

## Descrizzione

*Cistus monspeliensis* hè una pianta vivace appartinendu à a famiglia di e Cistaceae. Si caratterizeghja da casce persistente, dure è verde scuru, chì sò cuperte à peli ghjandulosi. I fiori di 'ssa spezia sò maiori, sulitarii è di culore rusulatu pallidu à biancu. Pussedenu cinque petali è numerose stamine. U fruttu hè una capsula cuntinendu numerose granelli. 

## Ripartizione

U muchju biancu hè originariu di u bacinu mediterraniu. Omu u trova per u più in e rigione custiere da u sudu di l'Europa, di l'Africa Nordu è di u Mediu Oriente. 'Ssa pianta cresce in ambienti varii tali a machja, e dune di rena è e scugliere. 

### In Corsica
U muchju biancu hè mori cumunu in Corsica. Hè tipicu dinù di a machja corsa. Accade chì u muchju biancu fussi mintuvatu in a toponimia corsa. Per esempiu: *Muchju Biancu*, a *Punta di Muchju Biancu*.

## Biolugia

*Cistus monspeliensis* hè una pianta adatta à i climi mediterranii, caratterizati da istati caldi è asciutti. Hè capace à resiste à i periodi prulungati di sicchina grazia à e so foglie dure chì riducenu a perdita d'acqua in evapurazione. 'Ssa spezia si riproduce per u più per via di granelli, chì sò spergugliati da u ventu. I fiori attiranu l'insetti inamacatori tali l'ape è e farfalle. 

## Tassonumia

*Cistus monspeliensis* hè u nome scentificu accittatu per 'ssa spezia. Esiste eppuru sinonimi chì sò stati imprudati in u passatu per designà 'ssa pianta, tali Cistus villosus è Cistus incanus. 'Ssi nomi sò avà cunsiderati cum'è obsoleti è ùn sò più usati officialmente. 

## Cunsirvazione

*Cistus monspeliensis* hè una pianta relativamente cumuna in a so area di ripartizione naturale. Eppuru, certe pupulazione ponu esse minacciate per causa di a distruzzione di u so ambiente da l'urbanisazione, l'agricultura intensiva è u turismu. Hè dunque impurtante di pruteghje e zone induve 'ssa pianta cresce cù u fine di prisirvà a so diversità genetica è u so rollu eculogicu. Misure di cunsirvazione tale a criazione di riserve naturale è a sensibilisazione di u publicu à l'impurtanza di 'ssa spezia sò necessarie per assicurà a so sopravvivenza à longu andà. 

## Da vede dinù
* i fiori di Corsica
* u muchju rossu
* u muchju neru

## Referenze
* [Conrad, Marcella,  I corsi è e piante salvatiche, avà è innanzi, [1981], Adecec]
* Gamisans, J.  & Jeanmonod, J. (1993) Catalogu di i pianti vascularii di Corsica : Geneva (in francese)
* Jeanmonod D. & Gamisans J. (2013) *Flora Corsica* (2 ed), Edisud.

## Note


## Altri prugetti
*  ''Cistus monspeliensis''  annantu à Wikimedia Commons.
L'odori di Bastia

**L'odori di Bastia** hè una puesia di Petru Lucciana, dettu Vattelapesca.

## ''L'odori di Bastia''
:Un grand'omu, orgogliu è bantu
:Di a nostra isula, dicia:
:"S'è cun l'ochji ùn la vidissi
:Eo cù u nasu a senteria."
:Vere sò queste parolle
:Sopratuttu per Bastia.

:Quandu a notte da Livornu
:U stranieru à u nostru portu
:S'abbicina, sente cum'è
:Un odor' di cane mortu :
:È a cità che u so prufumu
:Manda in guisa di cunfortu.

:S'è sbarcate à u Molu Vechju
:Duve sbocca ogni cunduttu,
:Hè una pesta chì v'assale
:È v'affoca dapertuttu.
:Quì, ùn val'acqua di Culogna :
:Tuppa u nasu, o resti bruttu !

:Poi muntendu pe Terazze,
:Di biscotti è canistrelli
:Scende, hè veru, una dulcezza;
:Ma frà mezu à questi è quelli
:Ghjunghje u sisu d'agliu è trippe,
:Di cantine è di macelli.

:À a Traversa, dicerete,
:Si rispira ? - Nò, signore !
:Ch'è ad ogni passu ci hè un tufone
:Chì vi manda u so fetore;
:È un parlu di i purtoni
:Ch'hanu tutti un trist'odore.

:Visitaste forse mai,
:Dite, e Scale di Serone,
:Ghjesù, Cherughju drittu,
:U Puntettu c'u Mughjone ?
:Ne u mulizzu è frà i pidochji
:Quante vivenu persone ! 

:Dapertuttu è un melingheghju
:Di Lucchesi è criature,
:Di furmagliu cù scappinu
:È di trippe è di frittura,
:È Burdelli! Chì ùn ci schiatta
:Pò bè dì ch'è hà l'osse dure!

:Terranova è San Ghjiseppu
:È Sant'Anghjuli è S'u Collu,
:Cosa sò ? - Stalle è purcili.
:È a Punta ?... Quandu collu
:Per i Zeffari à u Mercatu
:Dò a mio vita per un sollu.

:Un odor di stoccafissu,
:Baccalà è anchjuve vechje,
:Di cipolle è pesci merzi
:U respiru toglie, è à sechje
:Score fangu ed altra cosa,
:Qui, per tutte e catapechje...

:O Bastia, prega u Signore
:Ch'è ùn ti mandi qualchì pesta !
:S'ella vene, tuttu strughje;
:Mancu mosca viva resta...
:No, speremu ch'è a spazzola
:Piglierai...Ma spazza lesta !
L'invernu in Corsica

**L'invernu in Corsica** hè una puesia da u pueta è autore corsu Santu Casanova. Face parte di *Fiori di Cirnu*, publicatu in u 1930. Hè stata publicata dinò in l*'Almanaccu populare per l'annu 1931*.

## L'invernu in Corsica
:Tutte le nostre muntagne
:Parenu tante spusate ;
:I gigli si sò sfiurati
:Par copre le so vallate,
:È l'acque di li ruscelli
:Lucenu cum'è vitrate.

:Soffia in orrida timpesta
:La più cruda tramuntana ;
:Ogn'acellu infritulitu
:Da i monti s'alluntana,
:È la volpe di rapina
:Porta carne in la so tana.

:Cumu faranu li ricchi
:Cundannati à lu fucone ?
:Ùn piengu li puvarelli
:Chì campanu di canzone ;
:Cù a spiranza sempre in pettu
:Spegnenu lu nivaghjone.

:Furtuna chì u parcittore
:Ùn si move di ghjinnaghju
:Ma sorte quand'è lu cuccu
:Versu li primi di maghju
:È manda le carte gialle
:Par fa scorn'à u rusulaghju !

:Si vo' un aveta cappotti,
:Nè piloni, nè mantelli,
:Racumandate vi à un focu,
:Stu babbu di l'urfanelli,
:Ma un appiccate pignatta
:Chì sò chjusi li macelli.

:Cuminciate puru avà
:À fà lu quarisimale ;
:U dighjunu sara longu
:È cortu lu carnavale ;
:In Corsica ùn ci hè più Pasqua
:Nè fistini di Natale.

:Fussimu puru bugiardi
:Cum'è certi diputati,
:Turnassinu l'anni d'oru
:Da noi tantu suspirati,
:Chì saria u nostru dicoru
:D'esse tutti furtunati.

:Ma sò puri desiderii,
:Illusione di ciarbellu !
:Qual'hè ch'ùn pensa ricchezze,
:Qual'hè ch'ùn face un castellu,
:Durmendu nantu le piume,
:Ancu sottu lu mantellu ?

:Oh ! sonnii ne femu tutti
:A prò di li nostri cari !
:Li prighemu la furtuna
:È l'incenzi di l'altari,
:È curone di l'alloru
:Cù li tituli più rari.

:Ma li sonnii è le chimere
:Chì l'omi facenu in lettu,
:Prima chì venga lu ghjornu
:Spariscenu senza effettu,
:È li monti di ricchezze
:Lascianu lu campu nettu.

:State vi ne à lu fucone
:Cusgendu li vostri stracci,
:Parchì la furtuna ceca
:Hà lasciatu li pagliacci,
:È vive cù l'impustori
:Chì guidanu i pupulacci.

:Allivate li figlioli,
:Fate ne corsi di core,
:Par cunsirvà quella razza
:Ch'era sempre pronta à more
:Pa la Patria, pa la Croce,
:Pa la vita è par l'onore.

:Avà chi face lu fredu,
:Aggruppati à lu fucone,
:Cuntate le storie corse
:È cantate le canzone
:Di Sampieru è Sambucucciu,
:Paoli è Nabulione.

:L'invernu sarà piu cortu
:È lu fredu menu forte ;
:I zitelli ascultaranu,
:Starà à sente la cunsorte,
:È impararanu ad apre
:À i povari e so porte.

## Ligami
* Almanaccu populare per l'annu 1931
Francombat

U **francombat** hè un'arte marziale francese, simule à u jiu jitsu. Hè statu creatu in 1988 da Alain Basset e Dominique Dumolin.

U francombat hè praticatu particularmente in u sud di a Francia. Ci sò scole di francombat, trà l'altru, à Parighji, Bordeaux (Gironda) è Montpellier.

Ista arte marziale si basa annantu à a strategia è annantu à a cunniscenza di u corpu umanu. Durante l'allenamenti, l'istruttori sò vestiti in rossu è i studenti sò vestiti in verde. Secondu i praticanti di ista disciplina, l'efficacità in a lotta dipende da trè fattori: 
* a bona forma fisica,
* a cunniscenza di e tecniche è di a strategia,
* u bon cuntrollu di u stress.

L'allenamentu di francombat si basa nantu à: 
* a pratica spurtiva intensiva, 
* l'istruzzione cumpleta di a tecnica di lotta in i limiti di a strategia chì hà l'efficacità vera cum'è l'obiettivu principale, 
* l'allenamentu par cuntrullà u stress, 
* u rispettu di a leghje.

## Da vede dinù
*Adriano Emperado
*Arti marziali
*Boxe pieds-poings
*Progressive Fighting System
*Pugilatu tailandese
*Tangsudu

## Liami esterni
* (in francese) Unione Francese di Francombat 
* (in francese) A pagina ufficiale di l'École Spéciale de Défense Française Cuntene filmi incù tecniche di francombat. 
* (in francese) Francombat.net
* (in francese) Francombat et sapeurs-pompiers (Francombat è pumpieri). Un articulu di SPmag n°957
* (in francese) Le francombat. L'art de la stratégie (Francombat. L'arte di a strategia)  Un articulu discrittivu in Francombat. 
* (in francese) U club di francombat in Langonais
* (in francese) A scola di autodifesa francese in Gonesse
* (in francese) U club di arte marziale in Bordeaux
Paraíba

A **Paraíba** hè unu statu di u Brasile, teni come capilocu João Pessoa è una superficie di 56.584,6 Km2. Teni 3.623.215 abitanti.
Portivechju

**Portivechju** ò **Portivecchju**, hè una cumuna di u dipartamentu di u Pumonti (Corsica suttana). Hè a terza cità di l'isula di Corsica cù a so pupulazione ma ancu cù a so superficia. Pussede 11.229 abitanti in u 2021. Si chjamava *Portus Syracusanus* à l'epica rumana è *Ventimiglia la nova* à l'epica genovese. Hè cunnisciuta da i so salini (hè cugnumata "cità 'llu sali") è da a so impurtanta suariccia. Fù un locu di pastori vinuti di l'Alta Rocca. L'abitanti sò chjamati Purtivichjacci.

## Giugrafia

A cità di Portivechju hè situata à u Sudeste di a Corsica. A so superficia hè di 168,65 km². Hè cusì a terza cumuna a più maiò di l'isula, dopu à Sartè è Calinzana. U Mare Tirrenu hè situatu à u livanti di a cità. Rinumata per e so piaghje (Cala Rossa, Palombaggia, Santa Ghjulia...), Portivechju pussede salini d'una decina d'ettari, ma chì oghji sò ghjeneralmeinte abbandunati. Portivechju hè oghji a più grande cità di l'estremu Sudu di a Corsica.

### Rilievu
Portivechju hè duminata à u punente da i rilievi di l'Ospedale è di a Cagna, chì sò l'estensione meridiunale di u massicciu di l'Alcùdina.

### Marine
A cumuna di Portivechju pussede parechje marine (o piaghje). E più famose sò Palombaggia, Santa Ghjulia, Cala Rossa, Tamaricciu o ancu Portu Novu.

### Idrografia

Ci sò parechji fiumi nantu à u territoriu di a cumuna di Portivechju, cum'è u Cavu, l'Osu o ancu u Stabiacciu. Qualchì stagni è lavi (naturali o artifiziali) sò ancu prisenti.

### Clima
U clima di Portivechju hè mediteranniu. L'estati sò caldi è l'inverni dulci. A timperatura media hè superiore à 17°C. A timperatura a più fredda registrada hè di -2,9°C, è a più calda di 41°C.

## Trasporti

### Maritimi
Portivechju hà un portu cummirciale è una gara marittima. Sò situati à a calata di Siracusa è sò gestiti da a Càmera di Cumerciu è d'Industria d’Aiacciu è di a Corsica Suttana. A cità hè culligata à u portu di Marsiglia da rotazione regulare (ogni marti, ghjovi è sàbbatu). Ci sò ancu altre destinazione cum'è Tulone, Nizza, Savona, Piombinu, Posthudorra è Golfo Aranci. Portivechju hà ancu una stazione di a Sucietà Naziunale di Salvamentu Marittimu (SNSM) cù dui battelli.

### Farruviari
Portivechju ùn hà micca linea di camini di ferru dapoi a so destruzione à a fine di a guerra, in u 1943.

### Autobus
Ci sò qualchì di linee d'autobus regulare chì passanu o vanu à a cità. E dui principale cità di l'isula, Bastia è Aiacciu, sò cullegate da Portivechju in autobus.

### Aerei
L'aeroportu di Figari Corsica-Suttana hè situatu à solu 23 chilometri di Portivechju. Hè accessibile da a cità grazia à a strada dipartimentale D859 in parte.

## Storia

## Lingua è cultura

## Pulitica

## Munumenti è turisimu

## Rifarenzi

## Liami
Capicorsu

**Capicorsu** hè un capu situatu à u nordu di Bastìa è San Fiurenzu in Corsica. Hè u più grande capu di l'isula di Corsica. A strada, a departumentale D80 face u giru di Capicorsu.

U Capicorsu hè ancu l'aperitivu u piu famosu di Corsica, u "Cap Corse Mattei"

I principali paesi capicursini sò:
*Ruglianu, Macinaghju (marina di Ruglianu), Luri, Siscu è Erbalunga (marina di Brandu).

Capicorsu cumporta una cumunità di cumune, a Cumunità di cumune di Capicorsu.
Portivechju (pieve)

**Portivechju** hè u nome d'un anziana pieve di Corsica.

## Riferimenti

* CRDP di Corsica U Thesaurus MOTBIS  

## Ligami
Michiel de Swaen

**Michiel de Swaen** *(in [[lingua francese|francese]] 'Michel de Swaen')* hè un persunaghju importante di a littiratura fiamminga. Hè natu in Dunkerque (in corsu desuetu: *Duncherca*) u 20 di ghjennaghju di lu 1862. Hè mortu u 3 maghju di lu 1707. Michiel de Swaen era un grande riprisentante di a cultura nederlandese in Francia.

## Ghjuventù, educazione è carriera
Michiel de Swaen hè u figliolu di Pieter de Swaen è Catharina Sint Légier. Era un chirurgu è scrittore. Era un zitellu di ottu anni quandu a so cità hé occupata da l'armata francese. U francesu hé a lingua uffiziale di Dunkerque dapoi lu 1863 ma Michiel de Swaen hà scrittu tutta a sò vita in a lingua olandese. 

## Raghjoni litterariu è storicu
U Settencentu hè un seculu importante per a storia di i Paesi Bassi. I fatti importante d'istu seculu chì sò avvenutu in i Paesi Bassi avìani una influenza grande nant'à a vita di Michiel de Swaen.

## Referenze
* Bibliuteca di a littiratura nederlandese nant'à u Web
Immigrazione corsa in Puerto Rico

## Storia

### Casa Franceschi Antongiorgi

### Casa Antonio Mattei Lluberas

### Mansion Negroni

### Residencia Lluberas-Negroni

## Yauco

## Ghjente famosa

E parsonne di Puerto Rico chì hanu un nome corsu è chì sò assai cunnisciute:

* Ernesto Ramos Antonini - omu politicu
* Jaime Fuster Berlingeri - omu politicu
* Wilma Blasini - Miss Puerto Rico 2007
* Mariana Bracetti - rivuluziunaria
* Kristina Brandi - spurtiva
* Americo Boschetti - cantarinu
* Mayra Calvani - scrittrice
* Luisa Capetillo - biologista
* Vicente Carattini - cantarinu 
* Carmen Delia Dipini - cantarina 
* Carmen Dominicci - ghjurnalista
* Fernando L. Ribas-Dominicci - major, U.S. Air Force
* Jorge Jose Emmanuelli - musicante
* Jorge Farinacci - omu politicu, capu di u Puerto Rican Socialist Party
* Dr. Francisco Franceschi Caballero - medicu
* Mihiel Gilormini - ghjenerale, U.S. Air Force 
* Enrique “Quique” Lucca Caraballo  - cantarinu 
* Enrique “Papo” Lucca Jr. - cantarinu 
* Andrés Mignucci Giannoni - architettu, urbanistu
* Antonio Mignucci Giannoni - espertu di biolugia marina
* Héctor Andrés Negroni - U.S. Air Force - culunellu
* Joe Negroni - cantarinu
* Charlie Palmieri - cantarinu
* Eddie Palmieri- cantarinu
* Antonio Paoli - cantarinu       
* García Passalacqua - ghjurnalista
* Pedro Pietri - scrittore
* Jorge A. Santini Padilla - merru di San Juan
* Chay Santini - attrice
* Félix A. Santoni - ghjenerale, U.S. Army
* Gerardo Teissonniere - pianistu
* Emma Rosa Vincenti - attrice
* Carlos  Vivoni - guvernamentu
* Enrique Vivoni Farage - architettu
* Pierre Vivoni - ghjudice

## Da vede dinò
* Sistemu puliticu di i Stati Uniti d'America
* Partido Independentista Puertorriqueño
* Mari di i Caraibi

## Liami

* Casate corse in Puerto Rico
* Memuriale in Puerto Rico
* Immigrazione corsa in Puerto Rico
* Storia di a piantazione di caffè in Puerto Rico
FC Metz

U **Football Club de [[Metz]]** (Francia) hè un club di pallò. Hè statu fundatu in u 1919.

## Liami

* Situ ufficiale
Lighjenda di u limitu trà Frassetu è Bastelica

Aiani da sparta i cumuni da Frassetu à Bastelica. Ci vulia dunqua à fà u limitu trà i dui cumuni. Allora si sò riuniti è ani dicisu di fà cusì: un Bastilicacciu aia da vena in Frassetu è un Frassitanu aia da andà in Bastelica. Ani dicisu di parta à a prima cantata di u ghjaddu. 

Quand'eddi si scuntrariani, saria quì u limitu trà i dui cumuni. In Frassetu, ci era una vechja chì aia intesu ciò chì si priparava. In a nuttata, a vechja hè andata è hà lampatu l'acqua calda annantu à u ghjaddu chì s'hè missu subitu à cantà. À 'ssu mumentu, i Frassitani sò partiti à u riscontru di quiddi di Bastelica. 

À rombu di marchjà i Frassitani si sò trovi beddu luntanu, in i prugnoli à u fiumu di u Broncu. Era sempri notti è si sò arristati. I Frassitani ani aspittatu ch'eddi ghjugnini da Bastelica. In Bastelica sò partiti quand'eddu facia ghjornu. Quand'eddi sò ghjunti in u Broncu, ani avutu cusì u limitu di i cumuni.
Regioni taliani

Europa > Italia > regione italiana
------

Una **regione** hè una divisione amministrativa di Italia. A Italia hè divisa in 20 regione: 

*  Valle d'Aosta, Aosta

*  Piemonte, Torinu

*  Liguria, Genuva

*  Lumbardia, Milanu

*  Trentinu è Altu Adige, Trentu

*  Venetu, Venezia

* Friuli è Venezia Ghjulia, Trieste

*Emilia è Romagna, Bologna

*  Toscana, Firenze

*  Umbria, Perugia 

*  Marche, Ancona

*  Laziu, Roma

*  Abruzzu, L'Aquila

*  Molise, Campubassu

*  Campania, Napuli

* Puglia, Bari

*  Basilicata, Putenza

*  Calabria, Catanzaru

*  Sicilia, Palermu 

*  Sardegna, Cagliari

**Paesi e Territorii:**

* Campione d'Italia

* Lampedusa

* Territorii antartici Italiani

## Voci

* Italia
* Pruvincie di l'Italia
Sassari

**Sassari** (in sassarese: *Sàssari*, in italianu: *Sassari*, in sardu: *Tàtari* ò *Tàthari*, in catalanu: *Sàsser*) hè una cumuna è una cità taliana, capilocu di a pruvincia umonima in Sardegna.

## Cumuni in cunfina
Alghero, Muros, Olmedo, Osilo, Ossi, Porto Torres, Sennori, Sorso, Stintino, Tissi, Uri, Usini.
Boxe pieds-poings

In francese, si chjamanu **boxe pieds-poings** ("pugilatu piede-pugni"), à parte da l'anni 1980, i sport di cumbattimentu di parcussione incù guanti di pugilatu chì si svolgenu in un ring (o un praticevule di tappetu) è chì appartene à a categoria di i pugilati sportivi. Utiliseghjanu, secundu u regulamentu, e tecniche di gamba (calci è colpi di ghjinochju), e tecniche di bracciu (colpi di pugnu è colpi di govitu) è e tecniche di pruiezione.

Frà i più cunnisciuti avimu:
* e discipline americane (pugilatu americanu) sottu trè forme principale:
** u full contact karate senza pedate sottu à a cintura,
** u kick-boxing incù pedate circulare in e cosce o kick-boxing americanu, 
** è u semi-cuntattu o cumbattimentu à i punti (*point-fighting*), un tipu di Karate incù guanti è pantofule in schiuma, 
* u pugilatu francese (savate), oghje soprannuminatu "Savate-BF" 
* u kick-boxing giapponese: kick-boxing incù colpi di ghjinochju diretti, cuniatura in pedate circulari in e cosce (*low-kick*) è prese di u troncu, 
* è infine, duie suparlativi di i pugilati, induve tuttu hè parmessu o quasgi, u pugilatu birmanu (lethwei), è u pugilatu thaï, muay thai.

## Da vede dinù
*Adriano Emperado
*Arti marziali
*Francombat
*Progressive Fighting System
*Pugilatu tailandese
*Karambit
*Tangsudu

## Ligami esterni
* Pagina francesa di ''boxe pieds-poings'' (in francese)
San Michele di Muratu

**San Michele di Muratu** (o San Micheli di Muratu) hè una chjesa di Corsica. Hè una chjesa rumanica di u seculu XIII. Hè una di i più belle è i più famose chjese di Corsica. Hè situata annantu a cumuna di Muratu, à circa un kilomitru di u centru di u paese. Hè stata custruita à l'epica pisana, in circa 1280. A chjesa hè classata cum'è munimentu storicu dipoi u 1875. 'Ssa chjesa hè una tistimunianza di u talentu di i maestri muradori è zuccadori di l'epica.

## Cronologia
A chjesa di San Michele di Muratu hè stata discritta da Prosperu Mérimée, in e so *Note d'un viaghju in Corsica*. A cunsidereghja cum'è a più bella di Corsica.


Image:San Michele di Muratu.jpg|San Michele di Muratu, illustrazione da Mérimée
Image:San Michele di Muratu1.jpg|Una finestra
Image:San Michele di Muratu2.jpg|Un' apertura


## Galleria d'imagine

Image:Corse-04699-Murato-eglise San Michele.jpg
Image:Corse-04700-Murato-eglise San Michele.jpg
Image:Kirche San Michele de Murato, Korsika - Der Sündenfall (die Schlange reicht Eva die Frucht vom Baum der Erkenntnis).jpg
Image:Corse-04703-Murato-eglise San Michele.jpg
Image:Kirche San Michele de Murato - Innenansicht 1.jpg


## Referenze
* Prosperu Mérimée, ''Note d'un viaghju in Corsica''

## Ligami
* I ritratti corsi 
* San Michele di Muratu

## Da deve dinù
* Muratu